Olen läbi vaadanud suurel hulgal teemaga seonduvaid arengukavasid, leppeid ja lepete projekte, programme, tegevuskavasid ja kontseptsioone, mille on koostanud eri institutsioonid ja mis on vastu võetud viimaste aastate jooksul. Ülevaadet sellest, kas, millisel viisil ja määral ning milliste tulemustega on neid ellu viidud, oli võimatu saada. Seejuures ei taha ma öelda, nagu oleksid need dokumendid tühja täis. Neis on head tahet ja arvestatavaid ideesid  erinevail üldistus -  ja rakendatavusastmeil. Puudub aga koordineeritus ja läbiv telg, mis hajususe korrastaks. Sellest puudusest tahaks küll üle saada.